Manewales | Lomi | Bladsy 2
Categories: Graad 1, Graad 5, Graad 7, Ons lees, Tuisonderrig	| Sleutelwoorde: Afrikaanse kinderstories, Afrikaanse stories vir kinders, stories, voorlees	| 2 Kommentaar
Oolfant Swart Vrydag promosie
Posted on 2020/11/27 by Manewales
As jy nog kopkrap oor wat om volgende jaar te gebruik vir jou kinders het Oolfant 'n sakpas aanbod wat jy nie moet misloop nie hierdie Swart Vrydag nie!
6 ongelooflike produkte in een om taal en skryf 'n plesier te maak en jou te help om suksesvol tuisonderwys aan te pak. Marisa is 'n ervare tuisskoolma wat haar jare se ervaring inspan om vir ander die pad makliker te maak.
Insluit in die aanbod:
Heerlike luisterstories van Luistervinkies vir 3 maande. Perfek vir die kinders om die voordeel van voorlees te hê en jou 'n blaas kans te gee.
7 van my gewildste Somme(r) Pret produkte plus jou keuse van 'n Somme(r) Pret e-boek en 2 graad spesifieke pretpakke. Perfek om wiskunde 'n fees te maak in die nuwe jaar.
Daarby gaan Kieswetter Klaskamer jou wys hoe maklik dit is om jou kind(ers) te leer lees of skryf!
Met die pakket gaan jy dus als kry van leer lees/skryf in graad 1 tot hoe om voor te berei vir formele opstelle om 'n skoolverlaters kwalifikasie te kry!
Dit als vir net R2999! Spring gou want die aanbod geld net tot 30 November!!! https://tuisskool-in-afrikaans.teachable.com/p/die-hele-oolfant-2/
Posted on 2020/11/26 by Manewales
So dikwels hoor ek nuwe tuisskolers vra vir hulp of idees om hul skoolkamer in te rig. Baie voel benoud, omdat hulle nie 'n ruimte vir 'n skoolkamer het nie.
Wel die goeie nuus is; jy het nie 'n skoolkamer nodig nie! Vir die eerste keer het ons nou 'n "skoolkamer". Of soos my jongste dit noem "die biblioteek". Vir 13 jaar was dit wat ons vir skool gebruik het hier, daar en oral waar ek 'n gaatjie kon kry om dit te bêre.
Natuurlik geniet ek die nuwe ekstra vertrek. Ek kan al ons boeke, kunsgoed en opvoedkundige produkte saam bêre. Dit voel vir my asof daar meer orde is. Dis makliker om die huis netjies(er) te hou. Maar buiten daarvoor is die realiteit dat ons steeds die huis (en erf) vol leer.
Die kinders verkies dit steeds om rondom die eetkamertafel saam te werk. Of buite by die stoeptafel. Ons krul steeds op die bank op om stories te lees. Of kies 'n lekker son / koeltekol (afhangende van die weer) daarvoor. Hulle hou hul steeds met projekte besig in hul kamers of in die motorhuis of tuin.
"Die biblioteek" is wel 'n lekker plek om te gaan wegkruip as jy bietjie stilte soek (wel tot iemand jou daar ontdek). En vir die eerste keer kan die kinders 'n spel Monopoly of skaak daar begin en dit los tot later, sonder dat dit weg gepak hoef te word voor ete. En die lessenaar het 'n kunsstasie geword waar hul net weer kan aangaan wanneer hul lus het.
'n Skoolvertrek is dus 'n heel handige ding, solank jy besef dis nie 'n noodsaaklikheid of dat leer net daar kan gebeur nie!